
 «Նորմատիվ իրավական ակտերի մասին» Հայաստանի Հանրապետության օրենքի 33-րդ և 34-րդ հոդվածներին, «Հայաստանի Հանրապետության բյուջետային համակարգի մասին» օրենքի 23-րդ հոդվածի 3-րդ մասին, «Հայաստանի Հանրապետության 2026 թվականի պետական բյուջեի մասին» Հայաստանի Հանրապետության օրենքի 9-րդ հոդվածի 14-րդ մասին , ինչպես նաև Հայաստանի Հանրապետության կառավարության 2017 թվականի մայիսի 4-ի N 526-Ն որոշմամբ հաստատված կարգի 3-րդ կետին համապատասխան՝ Հայաստանի Հանրապետության կառավարությունը որոշում է.
[bookmark: _GoBack]1. «Հայաստանի Հանրապետության 2026 թվականի պետական բյուջեի մասին» օրենքի 3-րդ հոդվածում կատարել փոփոխություն, N1 հավելվածի N2 աղյուսակում կատարել վերաբաշխում, N3 աղյուսակում կատարել փոփոխություններ և լրացումներ, N5 աղյուսակում կատարել փոփոխություն և լրացում, N3 հավելվածի N1 աղյուսակում կատարել փոփոխություն, ինչպես նաև Հայաստանի Հանրապետության կառավարության 2025 թվականի դեկտեմբերի 25-ի «Հայաստանի Հանրապետության 2026 թվականի պետական բյուջեի կատարումն ապահովող միջոցառումների մասին» N 1910-Ն որոշման NN 1, 3, 4, 5, 9, 9.1 և 10 հավելվածներում կատարել փոփոխություններ և լրացումներ` համաձայն NN 1, 2, 3, 4, 5, 6, 7, 8, 9 և 10 հավելվածների:
2. Սահմանել, որ «Գնումների մասին» օրենքի 15-րդ հոդվածի 6-րդ մասի հիման վրա Գավառի համայնքապետարանի կողմից 2026 թվականի մարտի 13-ին «Ֆավորիտ-Մ» ՍՊԸ-ի հետ կնքված ՀՀ ԳՄԳՀ-ԳՀԱՇՁԲ-26/5 ծածկագրով, ինչպես նաև Ճամբարակի համայնքապետարանի կողմից 2026 թվականի մարտի 17-ին «ԱՐԵԳ ՇԻՆ» ՍՊԸ-ի հետ կնքված ՀՀ ԳՄՃՀ-ԳՀԱՇՁԲ-26/01 ծածկագրով պայմանագրերն ուժի մեջ դնելու համաձայնագրերը, որպես պատվիրատու կնքվում են Հայաստանի Հանրապետության Գեղարքունիքի մարզպետի աշխատակազմի կողմից։
3․ Հայաստանի Հանրապետության Գեղարքունիքի մարզպետին՝ սույն որոշման 2-րդ կետի կատարումն ապահովելու նպատակով սույն որոշումն ուժի մեջ մտնելուց հետո 3-օրյա ժամկետում ապահովել գնումների օրենսդրությամբ նախատեսված պատասխանատու ստորաբաժանման և գնումների համակարգողի սահմանումը։
4. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

